ఢిల్లీ, ముంబైల్లో ప్రయోగాత్మకంగా అమలున్యూఢిల్లీ: ఆదాయ పన్ను (ఐటి) శాఖ మరో కొత్త ప్రయోగానికి సిద్ధమవుతోంది. ఈ విధానం అమల్లోకి వస్తే మీరు ఫైల్ చేసిన పన్ను రిటర్న్, ఏ జోన్లో ఏ అసె్సమెంట్ అధికారి పరిశీలనలో ఉందో తెలియదు. అలాగే అసె్సమెంట్ అధికారికీ తాను ఏ జోన్లోని ఏ పన్ను చెల్లింపుదారుడి రిటర్న్ని పరిశీలిసున్నదీ తెలియదు. ఇందుకోసం ఏ జోన్ పరిధిలోని ఐటి రిటర్న్లను ఆ జోన్లోనే అధికారులే పరిశీలించే విధానానికి గుడ్బై చెప్పేందుకు ఐటి శాఖ  సన్నాహాలు చేస్తోంది. ఈ విధానం అమల్లోకి వస్తే ఒక ఐటి జోన్ పరిధిలోని పన్ను చెల్లింపుదారుడి ఐటి రిటర్న్లను దేశంలోని ఏ జోన్లో ఉన్న ఐటి అధికారి అయినా పరిశీలించవచ్చు. ఫైల్ అయిన ఐటి రిటర్న్ల నుంచి కంప్యూటరే రిటర్న్ను ఎంపిక చేసి, దేశంలోని 18 జోన్లలో ఉన్న ఏ అసె్సమెంట్ అధికారికైనా కేటాయిస్తుంది. ఇలా చేయడం వల్ల ఐటి శాఖ అధికారులపై వస్తున్న అవినీతి, వేధింపుల ఆరోపణలకు తెరపడుతుందని భావిస్తున్నారు. ముందు ప్రయోగాత్మకంగా ముంబై, ఢిల్లీల్లో ఈ పథకాన్ని అమలు చేసి తర్వాత దేశ వ్యాప్తంగా ఈ పథకం అమలు చేయాలని ఐటి శాఖ భావిస్తోంది.అయితే ఈ విధానం అమలులోనూ కొన్ని సమస్యలు తలెత్తే ప్రమాదం ఉందని ఐటి శాఖ అధికారులు భావిస్తున్నారు. ముఖ్యంగా రిటర్న్ ఫైల్ చేశాక, అధికారులు లేవనెత్తే ప్రశ్నలకు నేరుగా వారిని కలిసి వివరణ ఇవ్వాల్సి రావడం వంటి సమస్యలను ఎలా పరిష్కరించాలనేది పెద్ద సమస్యకానుంది. అయితే ఐటి ఆఫీసుల్లోనే వీడియో కాన్ఫరెన్స్ సదుపాయాలు ఏర్పాటు చేయడం ద్వారా ఈ సమస్యను అధిగమించవచ్చని భావిస్తున్నారు. పన్నులు చెల్లించే వ్యక్తులు- పన్ను అధికారుల మధ్య సంబంధాలు పరీక్షించే వ్యక్తి, పరీక్షకు కూర్చునే వ్యక్తుల్లా ఒకరి గురించి ఒకరికి తెలియకుండా ఉండాలని ఇటీవల ‘రాజజ్ఞాన సంఘం’ పేరుతో జరిగిన సమావేశంలో ప్రధాని మోదీ కోరారు. అందుకు అనుగుణంగానే ఈ కొత్త విధానానికి శ్రీకారం చుడుతున్నట్టు ఐటి శాఖ వర్గాలు చెప్పాయి.
dhilli, mumbaillo prayogaatmakamgaa amalunyuudilli: aadaaya pannu (aiti) saakha maro kotta prayogaaniki siddhamavutondi. ee vidhaanam amalloki vaste meeru fail chesina pannu retern, e jonlo e assement adhikari pariseelanalo undo teliyadu. alaage assement adhikaarikii taanu e jonloni e pannu chellimpudaarudi reternni pariseelisunnadii teliyadu. indukosam e jon paridhilooni aiti reternlanu aa jonlone adhikaarule pariseelinche vidhaanaaniki gudbai cheppenduku aiti saakha  sannaahaalu chestondi. ee vidhaanam amalloki vaste oka aiti jon paridhilooni pannu chellimpudaarudi aiti reternlanu desamloni e jonlo unna aiti adhikari aina pariseelinchavacchu. fail ayina aiti reternla nunchi kampyootare ritarnnu empika chesi, desamloni 18 jonlalo unna e assement adhikaarikainaa ketayistundi. ilaa cheyadam valla aiti saakha adhikaarulapai vastunna avineeti, vedhimpula aaropanalaku terapadutundani bhaavistunnaaru. mundu prayogaatmakamgaa mumbai, dhilleello ee pathakaanni amalu chesi tarvaata desha vyaaptamgaa ee pathakam amalu cheyalani aiti saakha bhaavistondi.ayithe ee vidhaanam amaluloonuu konni samasyalu talette pramaadam undani aiti saakha adhikaarulu bhaavistunnaaru. mukhyamgaa retern fail chesaka, adhikaarulu levanette prasnalaku nerugaa vaarini kalisi vivarana ivvalsi ravadam vanti samasyalanu ela parishkarinchaalanedi pedda samasyakaanundi. ayithe aiti aafisullone veedio conferens sadupaayaalu erpaatu cheyadam dwara ee samasyanu adhigaminchavacchani bhaavistunnaaru. pannulu chellinche vyaktulu- pannu adhikaarula madhya sambandhaalu pareekshinche vyakti, pareekshaku koorchune vyaktulla okari gurinchi okariki teliyakunda undaalani iteevala ‘raajagnaana sangham’ paerutho jarigina samavesamlo pradhaani modii koraru. anduku anugunamgaane ee kotta vidhaanaaniki srikaram chudutunnattu aiti saakha vargaalu cheppai.